pythainlp/thai-wiki-dataset-v4 huggingface dataset:
วัดถั่วทอง

วัดถั่วทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านปทุม อำเภอสามโคก จังหวัดปทุมธานี ปัจจุบันพระครูวิบูลกัลป์ยาณคุณ ดำรงตำแหน่งเจ้าอาวาส
วัดถั่วทองสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2380 และอุโบสถหลังเก่าได้รับพระราชทานวิสุงคามสีมา เมื่อ พ.ศ. 2480 มีประวัติเล่ากันว่า เดิมมีชื่อเต็มว่า วัดถั่วทองราษฎรประชุมพล ตั้งชื่อวัดตามหมู่บ้าน "ถั่ว" ในอดีตบริเวณวัดเป็นศูนย์กลางการค้าขายวัวควายของพ่อวาณิช และมีเค้าโครงภูมิทัศน์ที่เหมาะสมกับการค้าขายแลกเปลี่ยนสินค้าซึ่งกันและกัน เมื่อมารวมกันก็อาจมีภิกษุรวมอยู่ด้วย ด้วยเหตุนี้จึงทำให้ผู้ศรัทธาได้ริเริ่มสร้างที่พักสำหรับภิกษุ
ภายในวัดมีโบราณสถานที่สำคัญ คือ อุโบสถ และเจดีย์ราย ตัวอุโบสถเป็นอาคารก่ออิฐปูนสร้างบนแพไม้ซุงขนาดใหญ่ ไม่มีการใช้เสาเข็มตอกบนพื้น ขนาดอุโบสถกว้าง 7.5 เมตร ยาว 22.6 เมตร หันหน้าไปทางด้านทิศตะวันตกเฉียงใต้ วางตัวขนานกับแม่น้ำเจ้าพระยา อุโบสถมีมุขด้านหน้า โครงสร้างหลังคาเป็นเครื่องไม้มุงกระเบื้องซีเมนต์หางแหลมสีแดง พบแนวกำแพงแก้วและฐานเสมาที่มีแต่เดิมปรากฏอยู่ในระดับที่ต่ำกว่าพื้นที่ใช้ มีเจดีย์รายตั้งอยู่ภายแนวกำแพงแก้วทางทิศใต้ จำนวน 2 องค์ และด้านทิศตะวันออกเฉียงเหนืออีก 1 องค์ ลักษณะเป็นเจดีย์ทรงเครื่องตามรูปแบบสถาปัตยกรรมสมัยรัตนโกสินทร์ ภายในอุโบสถเป็นที่ประดิษฐาน "หลวงพ่อโต" พระพุทธรูปปูนปั้นปิดทอง ปางมารวิชัย ศิลปะแบบรัตนโกสินทร์ตอนต้น
ศาลาการเปรียญที่ก่อสร้างมาพร้อมกับโบสถ์ เป็นศาลาการเปรียบฉลุลายหน้าบันด้วยไม้โบราณหลังใหญ่ ภายในวัดยังมีต้นเกด (ต้นลูกเกด) ขนาดลำต้นสองคนโอบสูงใหญ่อายุกว่าร้อยปี
เซเว่นไนท์

เซเว่นไนท์ (เกาหลี: ; อาร์อาร์: "Sebeun Naitseu",) เป็นเกมเล่นตามบทบาทเล่นฟรีออนไลน์ สร้างโดยเน็ตมาร์เบิล เปิดตัวบนระบบปฏิบัติการ แอนดรอยด์และไอโอเอสในประเทศเกาหลีใต้เมื่อเดือนมีนาคม พ.ศ. 2557 และในประเทศญี่ปุ่นเมื่อเดือนกุมภาพันธ์ พ.ศ. 2559 ได้รับการดัดแปลงเป็นซีรีส์อนิเมะโทรทัศน์โดยสตูดิโอไลเดนฟิมส์ และ DOMERICA ในชื่อเรื่องว่า "เซเว่นไนท์เรโวลูชั่น ผู้สืบทอดแห่งวีรชน" ออกอากาศตั้งแต่วันที่ 5 เมษายนถึง 21 มิถุนายน พ.ศ. 2564 
ให้เสียงโดย: Daiki Yamashita
ให้เสียงโดย: Hibiku Yamamura
ให้เสียงโดย: Kana Hanazawa
ให้เสียงโดย: Yūichirō Umehara
ให้เสียงโดย: Shunsuke Takeuchi
ให้เสียงโดย: Yūya Hozumi
ให้เสียงโดย: Manami Numakura
ให้เสียงโดย: Takahiro Sakurai
ให้เสียงโดย: Yū Shimamura
ให้เสียงโดย: Yukari Tamura
ให้เสียงโดย: Kentarō Itō
ให้เสียงโดย: Rica Matsumoto
ให้เสียงโดย: Toshiyuki Morikawa
ให้เสียงโดย: Satomi Arai
อนิเมะดัดแปลง.
ในวันที่ 4 กุมภาพันธ์ พ.ศ. 2564 เน็ตมาร์เบิลได้ประกาศการดัดแปลงเกม"เซเว่นไนท์"เป็นซีรีส์อนิเมะโทรทัศน์ชื่อเรื่องว่า "เซเว่นไนท์เรโวลูชั่น ผู้สืบทอดแห่งวีรชน" (; โรมาจิ: "Sebun Naitsu Reboryūshon: Eiyū no Keishōsha") ผลิตโดยสตูดิโอไลเดนฟิล์มส์และโรเมริกา ซีรีส์อนิเมะกำกับโดยคาซูยะ อิจิกาวะ เขียนบทโดยอุเกียว โคดาจิ ออกแบบตัวละครโดยอาริซะ มัตสึอูระ และรับผิดชอบดนตรีประกอบโดยโยชิอากิ ฟูจิซาวะ มีกำหนดออกอากาศในวันที่ 5 เมษายน พ.ศ. 2564 ทางช่อง Tokyo MX และช่องอื่น ๆ Flumpool ร้องเพลงเปิดชื่อเพลงว่า "Freeze" ส่วนไดกิ ยามาชิตะ ร้องเพลงปิดชื่อเพลงว่า "Tail" มิวส์ คอมมิวนิเคชันถือครองลิขสิทธิ์เผยแพร่ในภูมิเอเชียตะวันออกเฉียงใต้และสตรีมทางช่องยูทูบของมิวส์ คอมมิวนิเคชัน
วัดเกษมสรณาราม

วัดเกษมสรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลอัมพวา อำเภออัมพวา จังหวัดสมุทรสงคราม
วัดเกษมสรณาราม เดิมชื่อ วัดใหม่ตาเพชร จากนั้นเปลี่ยนชื่อเป็น วัดบางจาก เพราะอยู่ติดคลองบางจาก และต่อมาเปลี่ยนเป็น "วัดเกษมสรณาราม" แต่ชาวบ้านยังคงเรียกว่า "วัดบางจาก" ประวัติของวัดนั้น จากคำบอกเล่ากล่าวว่า ตาเพชรเป็นผู้ถวายที่ดินและทำการสร้างวัดขึ้น กรมการศาสนาระบุตั้งวัดเมื่อ พ.ศ. 2350 และได้รับพระราชทานวิสุงคามสีมาเมื่อ พ.ศ. 2420
วัดนี้เคยมีพระภิกษุรูปหนึ่งอาคมขลัง เรียกกันว่า หลวงพ่ออ้น ท่านเป็นภิกษุชั้นหม่อมเจ้า มาผนวชอยู่นานทีวัดนี้จนมรณภาพ หลวงพ่ออ้นได้ทำพระเครื่องชนิดหนึ่ง แจกให้ประชาชนทั่วไปนับถือว่าขลัง และศักดิ์สิทธิ์ เป็นพระผงขาว เหมือนกับสมเด็จพระพุฒาจารย์ (โต พฺรหฺมรํสี) วัดระฆัง เล่ากันว่าท่านเป็นศิษย์ของสมเด็จพระพุฒาจารย์ (โต พฺรหฺมรํสี)
อาคารเสนาสนะและโบราณวัตถุที่สำคัญได้แก่ อุโบสถเก่าทรวดทรงแบบรัตนโกสินทร์ตอนต้น เป็นอาคารก่ออิฐถือปูนทรงไทยขนาดใหญ่ หลังคาเครื่องไม้มุงกระเบื้องลดชั้น มีเสาปูนสี่เหลี่ยมขนาดใหญ่รองรับโครงหลังคา ช่อฟ้าใบระกาปูนปั้นประดับกระจก ภายในประดิษฐานพระประธานเป็นปูนปั้นปางมารวิชัย คู่มากันการสร้างวัด เจดีย์ใหญ่หน้าอุโบสถคู่มากับวัดบรรจุพระเครื่องหลวงพ่ออ้น เป็นเจดีย์ก่ออิฐถือปูนย่อมุมไม้สิบสองขนาดใหญ่ หอสวดมนต์ประดิษฐานพระพุทธรูปสำริด ปางมารวิชัย ฝีมือสมัยเชียงแสน หน้ากว้าง 32 นิ้ว สูง 17 นิ้วครึ่ง ศาลาการเปรียญมีขนาดไม่ใหญ่โต และใบเสมาตั้งอยู่ในซุ้มใบเสมาก่ออิฐถือปูนทรงคล้ายหัวเม็ดโปร่งใบเสมาคู่
วัดทัพยายท้าว

วัดทัพยายท้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองปากโลง อำเภอเมืองนครปฐม จังหวัดนครปฐม
วัดทัพยายท้าวตั้งเมื่อ พ.ศ. 2413 ซึ่งวัดตั้งชื่อตามชื่อของหมู่บ้าน โดยมีผู้ดำเนินการก่อสร้าง คือ นายเพชร นายชม และนายปิ่ง พร้อมกับราษฎรทัพยายท้าวที่มีจิตศรัทธาร่วมกันบริจาคทรัพย์สร้างวัดขึ้น โดยมีหลวงพ่อเหรียญเป็นเจ้าอาวาสรูปแรก จนมีพระภิกษุ หลังจากที่หลวงพ่อเหรียญได้มรณภาพลง ได้มีเจ้าอาวาสสืบทอดมาอีก 7 รูป จนถึงรูปที่ 8 คือ หลวงพ่อ ละมัย ท่านได้เริ่มปฏิสังขรณ์วัดขึ้นมาใหม่ โดยที่วัดนี้เป็นวัดร้างมาก่อน ท่านจึงดำริที่จะสร้างอุโบสถขึ้นมาใหม่ วัดได้รับพระราชทานวิสุงคามสีมาเมื่อ พ.ศ. 2510
ภายในวัดประกอบด้วยเสนาสนะ ได้แก่ อุโบสถที่สร้างเลียนแบบศิลปะในสมัยกรุงศรีอยุธยา มีการตกแต่งประตูหน้าบัน ด้วยงานปูนปั้นด้วยฝีมือของช่างที่มีชื่อเสียงให้เกิดความสวยงาม หลังคามุงด้วยกระเบื้องเคลือบสีแดง อุโบสถทั้งหลังทาด้วยสีขาว และศาลาการเปรียญ เป็นต้น
86 -เอทตี้ซิกซ์-

86 -เอทตี้ซิกซ์- (; โรมาจิ: "Eiti Shikkusu") เป็นซีรีส์ไลต์โนเวลญี่ปุ่นแนววิทยาศาสตร์ เขียนโดยอาซาโตะ อาซาโตะ วาดภาพประกอบโดยชิราบิ เริ่มตีพิมพ์โดยสำนักพิมพ์ ASCII Media Works เมื่อเดือนกุมภาพันธ์ พ.ศ. 2560 โดยเป็นหนังสือในเครือเด็งเงกิบุงโกะ
ได้รับการดัดแปลงเป็นมังงะวาดรูปโดยโมโตกิ โยชิฮาระ ตีพิมพ์ในนิตยสาร "Young Gangan" นิตยสารการ์ตูนแนว"เซเน็ง"ของสำนักพิมพ์สแควร์เอนิกซ์ ตั้งแต่ปี พ.ศ. 2561 มังงะดัดแปลงเรื่องที่สองชื่อเรื่องว่า "Gakuen 86" วาดรูปโดยซูซูเมะ โซเมมิยะ ตีพิมพ์ในนิตยสาร "Monthly Comic Alive" นิตยสารการ์ตูนแนว"เซเน็ง" ของสำนักพิมพ์ Media Factory ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นอนิเมะโดยสตูดิโอ เอ-1 พิกเจอร์ส ออกอากาศตั้งแต่เดือนเมษายน พ.ศ. 2564 ถึงเดือนมีนาคม พ.ศ. 2565
ให้เสียงโดย: โชยะ ชิบะ, อาสึนะ โทมาริ (วัยเด็ก)
พระเอกชื่อเล่นว่า ชิน Shin (シン) ผู้นำของหน่วย 86 เสปียร์เฮด (スピアヘッド, Supiaheddo) ชินได้ต่อสู้และเอาชนะการต่อสู้หลายครั้งแม้จะมีอายุเพียง 16 ปี ชินได้รับฉายาว่า "The Reaper" หรือ "ยมทูต" เนื่องจากนิสัยที่ชอบเก็บกล่องที่เต็มไปด้วยด็อกแท็กที่ทำขึ้นเองจากชิ้นส่วนของจักเกอร์นอร์ตของเพื่อนร่วมรบที่เสียชีวิต ซึ่งเขามีแผนจะฝังมันเมื่อสงครามจบลง ชินเป็นที่รู้จักในเรื่องความโหดเหี้ยมทั้งต่อศัตรูและเพื่อนร่วมรบ มีข่าวลือว่าแฮนด์เลอร์ที่เคยทำงานร่วมกับเขามักจะเสียสติและออกจากหน่วย หรือแม้แต่เกษียณหรือฆ่าตัวตายด้วยเหตุผลที่ไม่ทราบได้ และเขาก็เริ่มมีความรู้สึกรักให้กับ เลน่า ตลอดทั้งซีรีส์
ให้เสียงโดย: อิกูมิ ฮาเซงาวะ
นางเอกชื่อเล่นว่า เลน่า Lena (レーナ, Rēna) เป็นเจ้าหน้าที่ทหารในกองทัพซันแมกโนเลียที่ได้รับการเลื่อนตำแหน่งเป็น พลตรี เมื่ออายุเพียง 16 ปี จากความสามารถและครอบครัว เลน่ามีนิสัยที่ต่างจากแฮนด์เลอร์อื่นๆ โดยการปฏิบัติต่อ 86 ในฐานะมนุษย์เพราะคนอื่นจะมองพวกเขาเป็นเพียงวัตถุที่ใช้แล้วทิ้ง เลน่าเป็นผู้ได้รับมอบหมายให้เป็นแฮนด์เลอร์คนใหม่ของหน่วย เสปียร์เฮด ของสาธารณรัฐซันแมกโนเลีย
ให้เสียงโดย: มิซากิ คูโนะ
เธอเป็นลูกสาวบุญธรรมของแอนสท์ ชื่อเต็มของเธอคือ Augusta Frederica Adel-Adler (アウグスタ・フレデリカ・アデルアドラー) ซึ่งเป็นจักรพรรดินีองค์สุดท้ายของ จักรวรรดิไกอัด ก่อนที่จักรวรรดิจะล่มสลาย เธอมีความสามารถในการมองเห็นอดีตและปัจจุบันของคนที่เธอพบเจอ เธอตัดสินใจเข้าร่วมกับชินที่โรงเรียนฝึกอบรมทหารในฐานะเจ้าหน้าที่ เพื่อยุติความทุกข์ทรมานของอัศวินของเธอ คิริยะซึ่งถูกเปลี่ยนร่างเป็นลีเจี้ยน Shepherd
ให้เสียงโดย: เซอิจิโร ยามาชิตะ
ให้เสียงโดย: นัตสึมิ ฟูจิวาระ
ให้เสียงโดย: ซาโอริ ฮายามิ
ให้เสียงโดย: ซายูมิ ซูซูชิโระ
ให้เสียงโดย: ฮารูกะ ชิราอิชิ
ให้เสียงโดย: ริโฮะ ซูงิยามะ
ให้เสียงโดย: ซาโตชิ มิกามิ
ให้เสียงโดย: ไทเต็ง คุสึโนกิ
ให้เสียงโดย: อาสึนะ โทมาริ
ให้เสียงโดย: ยูยะ อูจิดะ
ให้เสียงโดย: อัตสึชิ ทามารุ
ให้เสียงโดย: มาโดกะ อาซาฮินะ
ให้เสียงโดย: คานะ อุเอดะ
ให้เสียงโดย: ยูกะ นูกูอิ
ให้เสียงโดย: มาโกโตะ ฟูรูกาวะ
ให้เสียงโดย: ยูโตะ อูเอมูระ
ให้เสียงโดย: ฮารูกะ ชิราอิชิ
ให้เสียงโดย: ฮารูกิ อิชิยะ
ให้เสียงโดย: ไทชิ มูราตะ
ให้เสียงโดย: ชิเนอิ อุเอกิ
ให้เสียงโดย: มาซามุ โอโนะ 
ให้เสียงโดย: คัตสึมิ ฟูกูฮาระ
ให้เสียงโดย: ไทโตะ บัง
ให้เสียงโดย: ชิซูกะ อิชิงามิ
ให้เสียงโดย: ยูกะ นูกูอิ
ให้เสียงโดย: มายูโกะ คาซามะ
วัดบางม่วง (จังหวัดนนทบุรี)

วัดบางม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 15 บ้านบางโสนพัฒนา 2 ตำบลบางม่วง อำเภอบางใหญ่ จังหวัดนนทบุรี
วัดบางม่วงสร้างขึ้นเมื่อวันที่ 27 เมษายน พ.ศ. 2541 แต่เดิมที่ดินบริเวณนี้เป็นที่นา ที่สวน และป่ารกร้าง ต่อมามีการตัดถนนลูกรังขึ้นในพื้นที่ ในสมัยนั้นชาวบ้านได้จัดตั้งค่ายลูกเสือชาวบ้าน เพื่อความเป็นสิริมงคลจึงจัดสร้างพระพุทธรูปหล่อด้วยโลหะสำริดและประกอบพิธีตามพระพุทธศาสนาที่ศาลากลางจังหวัดนนทบุรี แล้วอัญเชิญมาประดิษฐานที่ทางเข้าวัดบางม่วง (ในขณะนั้นยังไม่มีวัด) ต่อมาค่ายลูกเสือถูกยุบเลิกไปและมีพ่อค้าจากบางบำหรุ กรุงเทพมหานคร มาซื้อที่ดินแบ่งขายและสร้างอาคารที่ทำงาน แล้วมอบที่ดินจำนวน 20 ไร่ เพื่อจัดสร้างวัดโดยใช้ชื่อว่า "วัดบางม่วง" ตามชื่อตำบลที่ตั้ง หลังจากสร้างวัดแล้วจึงอัญเชิญพระพุทธรูปองค์นั้นมาประดิษฐานที่วัด เมื่อมีการลงรักปิดทองก็พบว่าพระพุทธรูปมีองค์สีดำ จึงเรียกกันว่า "หลวงพ่อดำ" วัดได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2537 เป็นอาคารครึ่งตึกครึ่งไม้ ภายในประดิษฐานพระประธานปางมารวิชัย สร้างเมื่อ พ.ศ. 2540 ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระประธานปางสมาธิ สร้างเมื่อ พ.ศ. 2538 หอสวดมนต์ สร้างเมื่อ พ.ศ. 2548 เป็นอาคารคอนกรีตเสริมเหล็ก กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2548 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก
ฟาเลชายหาด

ฟาเลชายหาดเป็นกระท่อมมุงหลังคาอย่างเรียบง่ายในประเทศซามัว อย่างไรก็ตามฟาเลลักษณะนี้สามารถพบได้ทั่วไปในส่วนอื่นของภูมิภาคพอลินีเชียอีกด้วย ลักษณะทางสถาปัตยกรรมของฟาเลชายหาดประกอบด้วยเสาจำนวนหนึ่ง ไม่มีกำแพงและมีหลังคามุงในลักษณะกลมหรือรี ฟาเลชายหาดได้รับความนิยมทางการท่องเที่ยวเป็นอย่างมาก ในฐานะที่พักราคาประหยัดริมชายหาด โดยชาวซามัวจะให้ผู้มาเยือนเช่าฟาเลชายหาดเพื่อสร้างรายได้เพิ่มเติมให้กับครอบครัว
คำว่า "ฟาเล"  เป็นศัพท์ซามัวที่ใช้เรียกสิ่งปลูกสร้างทุกประเภท โดยเป็นศัพท์ที่ใช้ในภาษากลุ่มพอลินีเชียอื่นด้วย และคล้ายคลึงกับคำว่าฟาเร (whare) ในภาษามาวรี 
ในสถาปัตยกรรมซามัวมีชื่อเรียกสำหรับกระท่อมอย่างเรียบง่ายนี้ว่า "ฟาเลโอโอ"  ซึ่งมีทั่วไปในหมู่บ้าน ใช้สำหรับเป็นพื้นที่เก็บของเพิ่มเติมหรือเก็บเรือ
วัดน้อยนอก

วัดน้อยนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่ 2 งาน 28 ตารางวา และมีที่ธรณีสงฆ์จำนวน 4 แปลง เนื้อที่ 15 ไร่ 28 ตารางวา พื้นที่ตั้งวัดเป็นที่ราบติดต่อกับคลองบางกระสอและแม่น้ำเจ้าพระยา
หนังสือ "ประวัติวัดทั่วราชอาณาจักร เล่ม 2" ระบุว่า วัดน้อยนอกตั้งขึ้นเมื่อประมาณ พ.ศ. 2393 แต่ไม่ทราบนามและประวัติผู้สร้าง เมื่อแรกสร้างวัดมีเนื้อที่ 5 ไร่ ต่อมาชาวบ้านได้ถวายที่ดินเพิ่มเติม ทำให้วัดมีที่ดินตั้งวัดและที่ธรณีสงฆ์มากขึ้น วัดได้รับพระราชทานวิสุงคามสีมาเมื่อ พ.ศ. 2393 (พร้อมประกาศการสร้างวัด) และยังแบ่งที่ดินส่วนหนึ่งให้สร้างโรงเรียนธัมมสิริศึกษานนทบุรีด้วย
อาคารและเสนาสนะสำคัญของวัดน้อยนอกได้แก่ อุโบสถ สร้างเมื่อ พ.ศ. 2393 ภายในประดิษฐานพระประธานสร้างด้วยหิน หน้าตักกว้างประมาณ 1.50 เมตร ศาลาการเปรียญ สร้างเมื่อ พ.ศ. 2484 หอสวดมนต์ และกุฏิสงฆ์
วัดปิฎกธรรมาราม

วัดปิฎกธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านคลองหนึ่ง ตำบลไทรใหญ่ อำเภอไทรน้อย จังหวัดนนทบุรี ปัจจุบันมีพระครูปิฎกธรรมบัณฑิต (ณรงค์ศักดิ์ ฐิติญาโณ) เป็นเจ้าอาวาส
วัดปิฎกธรรมารามก่อตั้งขึ้นบนที่ดินเนื้อที่ 24 ไร่ 3 งาน ซึ่งนางสาวชิดจันทร์ หังสสูต มีจิตศรัทธาบริจาคเมื่อ พ.ศ. 2555 ในครั้งแรกพระมหาณรงค์ศักดิ์ต้องการจัดตั้งเพียง ศูนย์ศึกษาและสาธยายพระไตรปิฎก โดยมีวัตถุประสงค์เพื่อการสวดสาธยายพระไตรปิฎกเป็นหลัก ต่อมามีผู้แนะนำให้ตั้งเป็นวัดด้วยจึงยื่นเรื่องขอตั้งเป็นวัดในชื่อ "วัดชิดจันทร์หังสสูตพุทธาวาส" เพื่อเป็นเกียรติแก่ผู้บริจาคที่ดิน แต่ที่ประชุมต่าง ๆ มีความเห็นให้ใช้ชื่อว่า "วัดปิฎกธรรมาราม" ด้วยเหตุว่าวัดประดิษฐานพระไตรปิฎกที่ทำจากหินอ่อนและมีการสาธยายพระไตรปิฎกทุกวันอาทิตย์ จากนั้นสำนักงานพระพุทธศาสนาแห่งชาติได้ประกาศตั้งวัดอย่างเป็นทางการเมื่อวันที่ 30 สิงหาคม พ.ศ. 2561
ที่ดินส่วนใหญ่ของวัดปิฎกธรรมารามมีสภาพเป็นบ่อน้ำและไม่ได้ถมดิน พระมหาณรงค์ศักดิ์ซึ่งมาจากวัดใหม่ (ยายแป้น) ได้นำเงินเดือนจากการเป็นอาจารย์สอนที่มหาวิทยาลัยมหาจุฬาลงกรณราชวิทยาลัยมาใช้สร้างและพัฒนาวัดตั้งแต่ พ.ศ. 2556 โดยเริ่มสร้างกุฏิ วิหารสาธยายพระไตรปิฎก และอุโบสถลอยน้ำซึ่งมีพระประธานเป็นพระพุทธรูปปางปฐมเทศนา ในปัจจุบันวัดยังอยู่ระหว่างการจัดสร้างพระไตรปิฎกหินอ่อนโดยใช้เครื่องยิงเลเซอร์จารึกเนื้อหาเป็นภาษาบาลีอักษรไทยลงบนแผ่นหิน เพื่อเป็นพุทธบูชาและเพื่อเก็บรักษาคำสอนของพระพุทธเจ้าไว้ตราบนานเท่านาน
โรงพยาบาลเมดพาร์ค

โรงพยาบาลเมดพาร์ค (อังกฤษ: MedPark Hospital) เป็นโรงพยาบาลขนาด 500 เตียง ก่อตั้งขึ้นโดยความร่วมมือของคณะแพทย์หลากหลายสาขาและบริษัทโรงพยาบาลมหาชัย จำกัด (มหาชน) นำโดย นพ.พงษ์พัฒน์ ปธานวนิช ประธานกรรมการบริหาร เครือบริษัท โรงพยาบาลมหาชัย จำกัด (มหาชน) และ ศ.นพ. สิน อนุราษฎร์ อดีตอาจารย์โรงเรียนแพทย์ประจำ University of Iowa และ Texas Tech University สหรัฐอเมริกา ดำเนินธุรกิจด้านการรักษาพยาบาล ให้บริการทั้งผู้ป่วยนอกและผู้ป่วยในตลอด 24 ชั่วโมง 
โรงพยาบาลเมดพาร์คดำเนินการโดยบริษัท ทีพีพี เฮลท์แคร์ อินเตอร์เนชั่นแนล ด้วยมูลค่าลงทุนในระยะแรกกว่า 7,000 ล้านบาทและทุนจดทะเบียน 2,500 ล้านบาท มีบริษัท โรงพยาบาลมหาชัย จำกัด (มหาชน) ถือหุ้นในสัดส่วน 42% หรือ 1,050 ล้านบาท และได้ร่วมกับศาสตราจารย์นายแพทย์สิน อนุราษฎร์ และอดีตผู้บริหารโรงพยาบาลเอกชนระดับนานาชาติ ในการก่อตั้งเมดพาร์ค และส่วนที่เหลือเป็นการรวมถือหุ้นของแพทย์ท่านอื่น ๆ
ประวัติ.
โรงพยาบาลเมดพาร์คเป็นโรงพยาบาลเอกชน ก่อตั้งขึ้นโดยความร่วมมือของบุคลากรทางการแพทย์ ให้บริการรักษาโรคยากที่มีความซับซ้อนและโรคที่ยังหาวินิจฉัยไม่ได้หรือรักษาไม่หายตามแนวทาง destination medicine ของ Mayo clinic ที่ Rochester Minnesota ประเทศสหรัฐอเมริกา โดยมีแพทย์เฉพาะทางกว่า 30 สาขา สามารถให้บริการห้องตรวจผู้ป่วยนอก 300 ห้อง และสามารถรองรับผู้ป่วยค้างคืนได้ 550 เตียง โดยมีจำนวนเตียงผู้ป่วยวิกฤต 130 เตียง
ที่ตั้งโรงพยาบาล.
โรงพยาบาลเมดพาร์คตั้งอยู่บนถนนพระรามที่ 4 บนที่ดินเช่าช่วงจาก บริษัท เกษมทรัพย์สิริ จำกัด ซึ่งเช่าจากสำนักงานทรัพย์สินส่วนพระมหากษัตริย์ เป็นส่วนหนึ่งของเดอะพาร์ค โดยเช่าพื้นที่ด้านหน้าริมถนนพระราม 4 เนื้อที่ 6 ไร่ ระยะเวลาเช่า 30 ปี ต่อสัญญาได้อีก 30 ปี ประกอบด้วยอาคาร 25 ชั้น พื้นที่ประมาณ 90,000 ตารางเมตร หันหน้าเข้าสู่แม่น้ำเจ้าพระยาและบางกระเจ้า
นอกจากนี้โรงพยาบาลยังมีศูนย์การแพทย์ตั้งอยู่ในโครงการวัน แบงค็อก
อาคารสำคัญ.
อาคารโรงพยาบาลเมดพาร์ค เป็นอาคารโรงพยาบาลระดับตติยภูมิ มีขนาดจำนวนเตียง 500 เตียง เริ่มเปิดให้บริการรักษาอย่างเป็นทางการ เมื่อวันที่ 1 ตุลาคม 2563 และได้ทำการก่อสร้างอาคารมาตรฐานสีเขียวที่เป็นมิตรต่อสิ่งแวดล้อม ได้รับการรับรอง LEED (Leadership in Energy and Environmental Design) ให้เป็นอาคารอนุรักษ์พลังงาน ประกอบไปด้วย ห้องล้างไต ห้องตรวจ ห้องพักผู้ป่วย ห้อง ICU ห้องตรวจโรคผู้ป่วย ตัวอาคารถูกวางตามทิศทางแดดและลม สะอาดและปลอดภัย
สวนกายภาพลอยฟ้า.
สวนกายภาพลอยฟ้า โรงพยาบาลเมดพาร์ค ตั้งอยู่บริเวณชั้น 5 โดยโรงพยาบาลได้วางตำแหน่งของสวนกายภาพให้อยู่ทางทิศเหนือ ประกอบไปด้วย ศูนย์เวชศาสตร์ฟื้นฟู กายภาพบำบัดกลางแจ้ง และธาราบำบัด (Hydro Therapy) เกี่ยวข้องกับการป้องกัน รักษา และจัดการเกี่ยวกับการเคลื่อนไหวที่ผิดปรกติ ที่อยู่ภายใต้การดูแลของนักกายภาพที่มีความเชี่ยวชาญโดยเฉพาะ
อ้ายฉีอี้

อ้ายฉีอี้  ชื่อเดิม ฉีอี้  เป็นแพลตฟอร์มวิดีทัศน์ออนไลน์ของประเทศจีนซึ่งมีฐานในปักกิ่ง เปิดตัวเมื่อวันที่ 22 เมษายน พ.ศ. 2553
ปัจจุบันอ้ายฉีอี้เป็นหนึ่งในเว็บไซต์วิดีโอออนไลน์ที่ใหญ่ที่สุดของโลก โดยใช้เวลาเกือบ 6 พันล้านชั่วโมงในการให้บริการในแต่ละเดือน และมีผู้ใช้มากกว่า 500 ล้านคนต่อเดือน ในวันที่ 29 มีนาคม พ.ศ. 2561 บริษัทได้ดำเนินการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรก (IPO) ในสหรัฐ และระดมทุนได้ 2.25 พันล้านดอลลาร์ อ้ายฉีอี้ไม่มีให้บริการในไต้หวันตั้งแต่วันที่ 15 ตุลาคม พ.ศ. 2563 เพราะรัฐบาลไต้หวันประกาศห้ามความเป็นหุ้นส่วนกับบริษัทวิดีโอสตรีมมิงของจีนแผ่นดินใหญ่
วาเลรี โวลคอฟ

วาเลรี ยาคอฟเลวิช โวลคอฟ (เกิดวันที่ 26 กรกฎาคม ค.ศ. 1947 ณ ยาโรสลัฟล์ –) เป็นอดีตนักกีฬาขี่ม้าและแชมป์โอลิมปิกชาวโซเวียต เขาได้รับรางวัลเหรียญทองของประเภททีมจากการแข่งอีเวนติงในโอลิมปิกฤดูร้อน 1980 ที่มอสโก
แซ็กแอนด์แคว็ก

แซ็กแอนด์แคว็ก  เป็นรายการโทรทัศน์สำหรับเด็กที่ผลิตโดยกิลี โดเลฟ กับอีเวตต์ แคปแลน โดยฉายผ่านช่องนิกจูเนียร์ ที่สหราชอาณาจักรกับไอร์แลนด์ในวันที่ 7 กุมภาพันธ์ พ.ศ. 2557 ส่วนสหรัฐเริ่มฉายตอนแรกในวันที่ 7 เมษายน พ.ศ. 2557 รายการนี้สิ้นสุดลงในวันที่ 5 กุมภาพันธ์ พ.ศ. 2560 โดยผลิตไป 36 ตอน
ตำบลฟ้าฮ่าม

ฟ้าฮ่าม เป็นตำบลหนึ่งตั้งอยู่ทางตะวันออกเฉียงเหนือของอำเภอเมืองเชียงใหม่ จังหวัดเชียงใหม่ ใน พ.ศ. 2563 ตำบลนี้มีประชากร 7,892 คน มีพื้นที่ 3 ตารางกิโลเมตร แบ่งออกเป็น 7 หมู่บ้าน พื้นที่ของตำบลส่วนใหญ่อยู่ในเขตเทศบาลตำบลฟ้าฮ่าม และมีบางส่วนอยู่ในเขตเทศบาลนครเชียงใหม่ โดยมีทางหลวงแผ่นดินหมายเลข 11 เป็นเส้นแบ่งเขต
อนุสรณ์สถานเครซีฮอร์ส

อนุสรณ์สถานเครซีฮอร์ส  เป็นอนุสรณ์สถานสลักในภูเขาที่กำลังก่อสร้างอยู่ในที่ดินเอกชนภายในทิวเขาแบล็ก เทศมณฑลคัสเตอร์ รัฐเซาท์ดาโคตา สหรัฐอเมริกา อนุสรณ์สถานนี้จะแสดงภาพของ "เครซีฮอร์ส" นักรบชาวลาโคตาเผ่าย่อยโอเกอลาลา กำลังขึ่ม้าและชี้ไปยังพื้นที่ชนเผ่าของเขา เฮนรี สแตนดิง แบร์ ผู้อาวุโสชาวลาโคตา ได้มอบหมายให้กอร์ตชัก ชูว์กอฟสกี สถาปนิกชาวอเมริกันเชื้อสายโปแลนด์ เป็นผู้ออกแบบและแกะสลักอนุสาวรีย์นี้ ปัจจุบัได้รับการบริหารงานโดยมูลนิธิเครซีฮอร์สซึ่งเป็นองค์การไม่แสวงหาผลกำไร
แผนแม่บทของอนุสรณ์สถานประกอบด้วยอนุสาวรีย์แกะสลักที่ภูเขา พิพิธภัณฑ์อินเดียนแห่งอเมริกาเหนือ และศูนย์วัฒนธรรมพื้นเมืองอเมริกัน ภูเขาลูกที่ใช้แกะสลักคือภูเขาธันเดอร์เฮด (Thunderhead Mountain) บนพื้นที่ที่ชาวลาโคตาเผ่าโอเกอลาลานับถือกันว่าศักดิ์สิทธิ์ ตั้งอยู่ระหว่างคัสเตอร์กับฮิลล์ซิตี ห่างจากเมานต์รัชมอร์ราว เมื่อสร้างเสร็จอนุสาวรีย์จะมีความยาว และสูง โดยส่วนแขนของเครซีฮอร์สจะมีความยาว และส่วนศีรษะจะมีความสูง ซึ่งสูงกว่าศีรษะของประธานาธิบดีบนเมานต์รัชมอร์ซึ่งสูงเพียง 
การแกะสลักดำเนินมาตั้งแต่ปี ค.ศ. 1948 และจนถึงในปัจจุบันยังห่างไกลจากความสำเร็จ หากสร้างเสร็จสิ้นตามที่วางแผนไว้ รูปปั้นนี้จะสูงที่สุดเป็นอันดับสองของโลก รองจาก "รูปปั้นแห่งเอกภาพ" ที่รัฐคุชราต ประเทศอินเดีย
คริส อู๋

use both this parameter and |birth_date to display the person's date of birth, date of death, and age at death) -->
อู๋ อี้ฝาน (เกิด 6 พฤศจิกายน ค.ศ. 1990) เป็นที่รู้จักในชื่อ คริส อู๋ (Kris Wu) เป็นแรปเปอร์ชาวแคนาดาที่ถูกตัดสินว่ากระทำผิดในคดีข่มขืน เขาเป็นอดีตสมาชิกของบอยแบนด์เกาหลีใต้-จีน เอ็กโซ และกลุ่มย่อยเอ็กโซ-เอ็ม ภายใต้สังกัดเอสเอ็มเอนเตอร์เทนเมนต์ ก่อนออกจากกลุ่มใน ค.ศ. 2014 อู๋เคยเป็นศิลปินเดี่ยวและนักแสดงในจีนแผ่นดินใหญ่ และนำแสดงในภาพยนตร์ติดบ็อกซ์ออฟฟิศอันดับ 1 หลายเรื่อง เช่น "Mr. Six" และ "ไซอิ๋ว 2017 คนเล็กอิทธิฤทธิ์ใหญ่" เขาเปิดตัวในฮอลลีวู๊ดในภาพยนตร์ "ทริปเปิ้ลเอ็กซ์ ทลายแผนยึดโลก"
ณ วันที่ 31 กรกฎาคม ค.ศ. 2021 อู๋ถูกทางตำรวจปักกิ่งคุมตัวหลังปรากฏข้อกล่าวหาว่าข่มขืนหลายครั้งในสื่อสังคมจีน ต่อมาในเดือนสิงหาคม ค.ศ. 2021 อัยการประชาชนประจำเขตเฉาหยางของปักกิ่งยินยอมให้จับกุมในข้อหาข่มขืน จากนั้นในวันที่ 25 พฤศจิกายน ค.ศ. 2022 ศาลปักกิ่งตัดสินให้อู๋จำคุก 13 ปีจากการบังคับผู้หญิงที่ทำให้เมาสามคนมีเพศสัมพันธ์ในบ้านของเขา ตามมาด้วยการเนรเทศออกจากประเทศจีน ไม่กี่ชั่วโมงต่อมา บริการภาษีเทศบาลปักกิ่งประกาศว่าเขาจะได้รับค่าปรับ 600 ล้านหยวน (84 ล้านดอลลาร์สหรัฐ) ฐานเลี่ยงภาษี
ชีวิตช่วงต้น.
หลี่ เจียเหิง  เกิดในวันที่ 6 พฤศจิกายน ค.ศ. 1990 ที่กว่างโจว มณฑลกวางตุ้ง จาก Stacey Yu Wu (ชื่อเกิด อู๋ ซิ่วฉิน) กับหลี่ ไคหมิง  พ่อแม่หย่าตอนที่เขาอยู่ในวัยเด็กหัดเดิน และเลี้ยงดูโดยแม่เพียงคนเดียว
ตอนอายุ 10 ขวบ เขาย้ายไปแวนคูเวอร์ ประเทศแคนาดาพร้อมกับแม่ เขากลับไปที่จีนตอนอายุ 14 ปีและเข้าเรียนที่ เพียงชั่วครู่ หลังจากนั้นตัวเขาและแม่เดินทางกลับแคนาดา โดยเขาเข้าเรียนที่โรงเรียนมัธยมพอยต์เกรย์และโรงเรียนมัธยมเซอร์ วินสตัน เชอร์ชิล ภายใต้ชื่อเควิน หลี่ จากนั้นตอนอายุ 17 ปี จึงเปลี่ยนชื่อตามกฎหมายเป็นอู๋ อี้ฝาน 
ตอนอายุ 18 ปี อู๋เข้าออดิชันในงานออดิชันของเอสเอ็มเอนเตอร์เทนเมนต์ประจำแคนาดา ซึ่งจัดขึ้นที่แวนคูเวอร์ หลังผ่านรอบออดิชัน เขาจึงกลายเป็นผู้ฝึกงานของบริษัท และได้รับการเสนอบทบาทในเอ็กโซเมื่อ ค.ศ. 2012
ชีวิตส่วนตัว.
อู๋สามารถพูดได้ 5 ภาษา ได้แก่ จีนกลาง, กวางตุ้ง, อังกฤษ, เกาหลี และญี่ปุ่น
ในเดือนสิงหาคม ค.ศ. 2019 ในช่วงการประท้วงในฮ่องกง ค.ศ. 2019–20 อู๋แชร์ภาพธงชาติจีนพร้อมแฮชแท็ก "ผู้ถือธงชาติจีนมีถึง 1.4 พันล้านคน" และ "ผม/ฉันคือผู้ถือธง" ในบัญชีเวย์ปั๋วทางการของเขา
อุบายขายโรค

อุบายขายโรค: กระชากหน้ากากธุรกิจยาข้ามชาติ (ภาคสอง) (แปลจาก) เป็นหนังสือตีพิมพ์ครั้งแรกเป็นภาษาอังกฤษในปี 2005 โดยเรย์ มอยนิแฮน และ อะลัน แคนเซิลส์ เนื้อหาเกี่ยวกับบริการสุขภาพที่เกินจำเป็น (unnecessary health care) สำหรับฉบับภาษาไทยตีพิมพ์ในปี 2007 แปลโดย สรชัย จำเนียรดำรงการ, ภิญญุกา เปลี่ยนบางช้าง, ปิยะรัตน์ นิ่มพิทักษ์พงศ์, วิชัย โชควิวัฒน และ จิราพร ลิ้มปานานนท์
ภาพรวม.
หนังสือเล่มนี้พูดคุยเกี่ยวกับประเด็นการกระพือโรค (disease mongering) ในวารสาร "JAMA" ระบุว่าหนังสือเล่มนี้เป็นการ “รวบรวมผลการศึกษาจำนวนมาก แต่ละชิ้นพุ่งเป้าไปที่ยาแต่ละชนิด และศึกษาเกี่ยวกับการตลาดของบริษัทยา ...”
คำวิจารณ์.
เจนนิฟเฟอร์ แบร์เรทท์ (Jennifer Barrett) ได้ระบุไว้ใน "นิวส์วีค" ว่าหนังสือเล่มนี้เป็นการสำรวจวิธีการที่อุตสาหกรรมยาเปลี่ยนการรับรู้ของสาธารณะต่อปัญหาสาธารณสุข บทวิจารณ์ของศูนย์นโยบายทางเลือก ประเทศแคนาดาระบุว่าผลงานนี้เขียนขึ้นโดยมี "ทักษะการสำรวจที่เฉียบคม" ของผู้เขียนเพื่อ "ยืนยันหลักฐานอันชัดเจน" ต่อการอ้างในประเด็นต่าง ๆ วิชัย โชควิวัฒน แพทย์ผู้แปลและบรรณาธิการแปลของหนังสือเล่มนี้เป็นภาษาไทยให้สัมภาษณ์กับ "ผู้จัดการ" ไว้ว่าหนังสือเล่มนี้ตีแผ่การดำเนินการของธุรกิจยาซึ่ง “ครอบงำเป็นกระแสโลก ซึ่งประเทศไทยก็ไม่พ้นจากอิทธิพลการครอบงำ ดังนั้น สภาพทั่วไปในไทยก็ไม่ต่างจากหนังสือมากนักเพราะบริษัทเหล่านี้ขายยาให้ทั่วโลก และส่วนใหญ่ก็ใช้มาตรฐานเดียวกันกับอเมริกา รวมถึงการกำหนดคำนิยามของโรค โดยในวงการแพทย์รู้สึกว่า มันมีแนวโน้มคล้อยตามเพราะจะทำให้เพิ่มความปลอดภัยให้แก่คนไข้”
หฺวัง จื่อเทา

หฺวัง จื่อเทา (เกิด 2 พฤษภาคม ค.ศ. 1993) หรือเป็นที่รู้จักในชื่อ เทา (Tao) เป็นนักร้อง นักแต่งเพลง แร็ปเปอร์ นักแสดง นายแบบ และนักธุรกิจชาวจีน หฺวังเป็นอดีตสมาชิกของเอ็กโซ วงบอยแบนด์เกาหลีใต้-จีน และกลุ่มย่อยเอ็กโซ-เอ็ม 
หลังออกจากวง เขาเปิดตัวเป็นศิลปินเดี่ยวใน พ.ศ. 2558 ด้วยมินิอัลบั้ม "TAO" ภายใต้ชื่อใหม่ ซี.เทา และเปิดตัวทางการแสดงเป็นครั้งแรกในภาพยนตร์เรื่อง "ยูอาร์มายซันไชน์" ต่อมาได้รับการยอมรับจากบทบาทการแสดงใน "นิโกชีเอเตอร์" ทางช่องหูหนาน และ "เดอะไบรทิสต์สตาร์อินเดอะสกาย" ทางช่องอ้ายฉีอี้
หฺวังอยู่ในรายชื่อ "คนดังที่มีรายได้สูงสุด" ในอันดับที่ 25 ของ "ฟอบส์" ไชนาเซเลบริตี 100 ประจำปี พ.ศ. 2560 อันดับที่ 35 ในปี พ.ศ. 2562 และอันดับที่ 37 ในปี พ.ศ. 2563
สุเหร่าลูบุกเบาก์

สุเหร่าลูบุกเบาก์  เป็นสุเหร่าหรือสถานที่รวมตัวทางศาสนาอิสลามแบบอินโดนีเซีย ตั้งอยู่ในนาการีลูบุกเบาก์ ตำบลบาตีปุฮ์บารูวะฮ์ อำเภอตานะฮ์ดาตาร์ จังหวัดสุมาตราตะวันตก สร้างขึ้นในปี ค.ศ. 1896 และสร้างเสร็จสิ้นในปี ค.ศ. 1901
สุเหร่านี้สร้างขึ้นด้วยสถาปัตยกรรมแบบมีนังกาเบาซึ่งมียอดหลังคาโค้งเว้าและปลายแหลมอันเป็นเอกลักษณ์ อาคารของสุเหร่านั้นสร้างด้วยไม้ และถึงแม้พื้นที่ที่สุเหร่าตั้งจะเกิดแผ่นดินไหวและลมแรงแต่สุเหร่ายังคงไม่ได้รับความเสียหายใด ๆ 
สุเหร่านี้ในปัจจุบันได้รับการขึ้นทะเบียนเป็นโบราณสถานอนุรักษ์ภายใต้การดูแลของสำนักงานอนุรักษ์มรดกโบราณบาตูซังการ์ (Batusangkar Ancient Heritage Conservation Agency; BPPP) และในปัจจุบันเป็นหนึ่งในสถานที่ท่องเที่ยวหลักของชุมชนในอำเภอตานะฮ์ดาตาร์
เจ้าชายยูเลียน ดยุกแห่งฮัลลันด์

เจ้าชายยูเลียน ดยุกแห่งฮัลลันด์  ประสูติเมื่อวันที่ 26 มีนาคม พ.ศ. 2564 เป็นพระโอรสพระองค์ที่ 3 ใน เจ้าฟ้าชายคาร์ล ฟิลิปแห่งสวีเดน และเจ้าหญิงโซเฟีย ดัชเชสแห่งแวร์มลันด์ พระราชนัดดาใน สมเด็จพระราชาธิบดีคาร์ลที่ 16 กุสตาฟแห่งสวีเดน กับสมเด็จพระราชินีซิลเวียแห่งสวีเดน ทรงอยู่ในลำดับที่ 7 ในการสืบราชสันตติวงศ์ ถัดจาพระเชษฐา 2 พระองค์ คือ เจ้าชายอเล็กซันเดอร์ ดยุกแห่งเซอเดร์มันลันด์ และ เจ้าชายกาเบรียล ดยุกแห่งดอลาร์นา
โดยพระอิสริยยศ ดยุกแห่งฮัลลันด์ เคยเป็นของเจ้าชายเบร์ติล ดยุกแห่งฮัลลันด์ ซึ่งเป็นพระปิตุลา (อาชาย) ในสมเด็จพระราชาธิบดีคาร์ลที่ 16 กุสตาฟ
ฟุตบอลโลก 2022 รอบคัดเลือก โซนยุโรป – กลุ่ม เอช

การแข่งขัน ฟุตบอลโลก 2022 รอบคัดเลือก โซนยุโรป กลุ่ม เอช เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม จี ประกอบไปด้วยหกทีม: โครเอเชีย, ไซปรัส, มอลตา, รัสเซีย, สโลวาเกีย และ สโลวีเนีย แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses)
ผู้ทำประตู.
มีการทำประตู 83 จากการแข่งขัน 30 เฉลี่ย ต่อนัด
การทำประตู 4 ครั้ง
หมายเหตุ.
<templatestyles src="Reflist/styles.css" />
ชูนิเบียว

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ชูนิเบียว  หรือเรียกอย่างย่อว่า "เบียว" เป็นศัพท์ภาษาญี่ปุ่นที่ใช้พูดกันอย่างไม่เป็นทางการในการบรรยายวัยรุ่นที่มีภาวะหลงผิดคิดตนเขื่อง ซึ่งต้องการที่จะโดดเด่น โดยทำให้ตนเชื่อว่าตนมีความรู้ที่ซ่อนอยู่หรือมีพลังลึกลับ ศัพท์คำนี้เป็นที่นิยมจากไลต์โนเวลและอนิเมะเรื่อง "รักสุดเพี้ยนของยัยเกรียนหลุดโลก!" โดยมีความหมายตรงตัวว่า "โรคป่วย ม.2"
ศัพท์คำนี้ได้รับการประดิษฐ์ขึ้นโดยฮิการุ อิจูอิง นักจัดรายการวิทยุชาวญี่ปุ่นในปี พ.ศ. 2542 ที่เขาใช้บรรยายความใฝ่ฝันแบบเด็ก ๆ ของนักเรียนระดับประถมศึกษาราวกับว่าเป็นอาการของโรคบางอย่าง ในปี พ.ศ. 2552 อิจูอิงได้ออกแถลงการณ์ปฏิเสธแนวคิดนี้ เนื่องจากได้มีการเปลี่ยนแปลงแนวคิดจากข้อสังเกตเบาสมองกลายเป็นสิ่งที่ได้รับการศึกษาอย่างจริงจังในจิตวิทยา ในปี พ.ศ. 2551 เฮียวยะ ซาเองามิ นักเขียนไลต์โนเวล ได้เขียนหนังสือชื่อ Chūnibyō Toriatsukai Setsumei Sho (中二病取扱説明書) หรือ "คู่มือชูนิเบียว" ที่เขาได้ระบุประเภทของชูนิเบียวไว้สามแบบคือ พวกดีเคเอ็นหรือ "โดกีว" ที่ทำตนเหมือนอันธพาล, พวกวัฒนธรรมย่อยที่มักต่อต้านแนวโน้มกระแสหลัก, และพวกตาแห่งความชั่วร้ายที่ปรารถนาพลังพิเศษ
เซียร์เกย์ โรโกชิน

เซียร์เกย์ นิโคลาเยวิช โรโกชิน (6 กรกฎาคม ค.ศ. 1956 – 31 พฤษภาคม ค.ศ. 1983) เป็นนักกีฬาขี่ม้าและแชมป์โอลิมปิกชาวโซเวียต เขาได้รับรางวัลเหรียญทองของประเภททีมจากการแข่งอีเวนติงในโอลิมปิกฤดูร้อน 1980 ที่มอสโก
มาร์ส เรด

มาร์ส เรด (MARS RED) เป็นซีรีส์อนิเมะโทรทัศน์ญี่ปุ่น ผลิตโดยสตูดิโอ ซิกนัลเอ็มดี เนื้อเรื่องอิงจากละครเวทีแบบถือบทอ่านที่เขียนบทโดยบุงโอะ ฟูจิซาวะ ออกอากาศตั้งแต่วันที่ 6 เมษายนถึง 29 มิถุนายน พ.ศ. 2564 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
รูปแบบต่าง ๆ.
มังงะ.
มังงะดัดแปลงจากบทละครเวทีแบบถือบทอ่าน วาดโดยเคมูระ คาราคาระ ได้มีการประกาศตีพิมพ์ในนิตยสารคอมิกการ์เดนรายเดือนตั้งแต่วันที่ 4 มกราคม พ.ศ. 2563
อนิเมะ.
เมื่อวันที่ 6 กุมภาพันธ์ พ.ศ. 2563 บริษัท โยมิอูริทีวี จำกัด ได้ประกาศโปรเจกต์ครบรอบ 50 ปี เป็นซีรีส์อนิเมะโทรทัศน์เรื่องใหม่ที่กำกับโดยโคเฮ ฮาตาโนะ ซึ่งจะร่วมผลิตกับฟันนิเมชัน ซีรีส์อนิเมะสร้างโดยสตูดิโอซิกนัลเอ็มดี จุนอิจิ ฟูจิซากุรับหน้าที่เขียนบท ยาการิ ทาเกอูจิรับหน้าที่ออกแบบตัวละครโดยดัดแปลงจากต้นแบบของเคมูระ คาราคาระ และโทชิยูกิ มูรานากะรับผิดชอบดนตรีประกอบของอนิเมะ อนิเมะมีกำหนดออกอากาศในวันที่ 6 เมษายน พ.ศ. 2564 ทางช่อง ytv และช่องอื่น ๆ เพลงเปิดคือเพล "เซเม โนะ อาเรีย" โดยวงวางักกิแบนด์ ส่วนเพลงปิดคือเพลง "ON MY OWN" โดยไฮด์ อนิเมะตอนแรกฉายล่วงหน้าก่อนฉายจริงทางฟันนิเมชันหนึ่งสัปดาห์ก่อนการออกอากาศจริงในประเทศญี่ปุ่น ทั้งแบบมีซับไตเติลและแบบมีเสียงพากย์ภาษาอังกฤษ ส่วนในภูมิเอเชียตะวันออกเฉียงใต้มีการฉายล่วงหน้าในวันเดียวกันทางปีลีปีลี
เกมมือถือ.
เกมแนวผจญภัยบนสมาร์ตโฟนเล่นฟรีชื่อเกมว่า "MARS RED: Kawataredoki no Uta" ได้รับการประกาศสร้างในวันที่ 20 กุมภาพันธ์ พ.ศ. 2564 เกมจะพัฒนาโดยบริษัท D-techno และบุงโอะ ฟูจิซาวะ ผู้ให้กำเนิดแฟรนไชส์นี้จะสร้างเนื้อรื่องออริจินัลใหม่สำหรับเกม
หน่วยความมั่นคง

หน่วยความมั่นคง  ชื่ออื่นว่า เอ็มไอ5 (MI5) หมายถึง ข่าวกรองทหาร แผนก 5 (Military Intelligence, Section 5) เป็นหน่วยงานความมั่นคงและต่อต้านข่าวกรองภายในของสหราชอาณาจักร หน่วยงานนี้ พร้อมด้วยหน่วยข่าวกรองลับ (Secret Intelligence Service: SIS), กองบัญชาการสื่อสารของรัฐบาล (Government Communications Headquarters: GCHQ), และสำนักข่าวกรองกลาโหม (Defence Intelligence: DI) ประกอบกันเป็นส่วนหนึ่งของกลไกลข่าวกรองของสหราชอาณาจักร ผู้บริหารหน่วยงานนี้ คือ คณะกรรมการข่าวกรองร่วม (Joint Intelligence Committee: JIC) และหน่วยงานนี้อยู่ในบังคับของพระราชบัญญัติหน่วยความมั่นคง 1989 (Security Service Act 1989) หน่วยงานนี้ได้รับมอบหมายให้พิทักษ์รักษาระบอบประชาธิปไตยแบบมีรัฐสภาและผลประโยชน์ทางเศรษฐกิจของบริเตน รวมถึงต่อต้านการก่อการร้ายและต่อต้านจารกรรมภายในสหราชอาณาจักร
ในประชาคมราชการ หน่วยงานนี้เรียกอย่างลำลองว่า บ็อกซ์ (Box) หรือ บ็อกซ์ 500 (Box 500) ตามที่อยู่อย่างเป็นทางการสมัยสงคราม คือ ตู้ไปรษณีย์เลขที่ 500 ส่วนที่อยู่ปัจจุบัน คือ ตู้ไปรษณีย์เลขที่ 3255 ลอนดอน SW1P 1AE
เอกกมล คีรีวัฒน์

เอกกมล คีรีวัฒน์ (เกิด 26 พฤษภาคม พ.ศ. 2488) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตกรรมการธนาคารไทยพาณิชย์ อดีตรองผู้ว่าการธนาคารแห่งประเทศไทย และอดีตเลขาธิการคณะกรรมการกำกับหลักทรัพย์และตลาดหลักทรัพย์
ประวัติ.
เอกกมล เกิดเมื่อวันที่ 26 พฤษภาคม พ.ศ. 2488 สำเร็จการศึกษาระดับปริญญาตรี (เกียรตินิยม) ด้านเศรษฐศาสตร์จาก Dartmouth College ประเทศสหรัฐอเมริกา และปริญญาโทด้านบริหารธุรกิจ (การเงิน) จาก Harvard Graduate School of Business Administration มหาวิทยาลัยฮาร์วาร์ด ประเทศสหรัฐอเมริกา
การทำงาน.
เอกกมล คีรีวัฒน์ เคยทำงานเป็นเลขาธิการคณะกรรมการกำกับหลักทรัพย์และตลาดหลักทรัพย์ ในระหว่างปี 2535 - 2538 เป็นเลขาธิการคนแรกของ ก.ล.ต. เป็นประธานบริษัทเอกชนหลายแห่ง อาทิ บริษัท เค.ซี. พร็อพเพอร์ตี้ จำกัด (มหาชน) บริษัท หลักทรัพย์ ซีมิโก้ จำกัด (มหาชน) 
เขาเป็นกรรมการธนาคารแห่งประเทศไทย ในระหว่างปี 2540 - 2543 หลังจากนั้นได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในสังกัดพรรคประชาธิปัตย์ ลำดับที่ 11 และได้รับเลือกตั้ง เป็น ส.ส.สมัยแรก ในสภาผู้แทนราษฎรไทย ชุดที่ 21
อทิติ ราว ไฮดารี

อทิติ ราว ไฮดารี ,  (28 ตุลาคม พ.ศ. 2521 –) เป็นนักแสดง นักเต้น และนักร้องชาวอินเดียในแนวฮินดี, เตลูกู และทมิฬ 
เธอแจ้งเกิดในวงการบันเทิงเมื่อปี พ.ศ. 2550 จากภาพยนตร์เรื่อง "Singaram" มีชื่อเสียงและประสบความสำเร็จอย่างสูงสุดจากภาพยนตร์แนวโรแมนติกเรื่อง "Yeh Saali Zindagi" ในปี พ.ศ. 2554 กำกับโดยสุธี มิชรา และหลังจากนั้นเธอยังมีผลงานการแสดงภาพยนตร์ที่ประสบความสำเร็จมากมาย อาทิ Rockstar (2554), Murder 3 (2556), Boss (2556) และ Wazir (2559)
ในปี พ.ศ. 2560 เธอได้แสดงภาพยนตร์เรื่อง "Kaatru Veliyidai" กำกับโดยมณี รัตนนาม โดยเธอรับบทเป็นแพทย์ที่ชื่อ "ไลลา อับราฮัม" หลังจากเรื่องดังกล่าวออกฉาย ภาพยนตร์ดังกล่าวสามารถทำรายได้อย่างมากในอุตสาหกรรมภาพยนตร์ของอินเดีย
ประวัติและการศึกษา.
อทิติ ราว ไฮดารี เกิดเมื่อวันที่ 28 ตุลาคม พ.ศ. 2521 ที่ไฮเดอราบาด รัฐเตลังคานา ประเทศอินเดีย เป็นธิดาของอัสซัน ไฮดารีและดีวาห์ ราวห์ นักร้องแนวเพลงพื้นบ้าน บิดาเธอเป็นมุสลิมและเสียชีวิตไปตั้งแต่ปี พ.ศ. 2556 มารดาเธอเป็นฮินดู ต่อมามารดาของเธอเปลี่ยนมานับถือพระพุทธศาสนา เธอมีเชื้อสายเตลูกูจากมารดา เธอจึงเปลี่ยนไปนับถือศาสนาพุทธตามมารดา เธอนั้นเกิดมาในครอบครัวที่มีฐานะ เนื่องจากเธอเป็นหลานสาวของ อดีตผู้ว่าการรัฐเตลังคนา และยังเป็นเหลนสาวของมูฮัมหมัด เซราห์ อักบาร์ ไฮดารี อดีตผู้ว่าการจังหวัดอัสซัม (ในสมัยที่อินเดียเป็นบริติชราช)
บิดาและมารดาของเธอหย่าร้างกันตั้งแต่เธออายุได้สองปี หลังจากนั้นมารดาของเธอก็ย้ายจากรัฐเตลังคนาไปอยู่ที่นิวเดลี และทำธุรกิจที่นั่น ส่วนการศึกษานั้นเธอสำเร็จการศึกษาจากวิทยาลัยเลดี ศรี ราม มหาวิทยาลัยเดลี
เธอใช้นามสกุลของทั้งบิดามารดา โดยเธอเคยบอกว่า "มารดาให้กำเนิดเธอ บิดาเธอก็เป็นส่วนนึงในชีวิตที่สำคัญ เธอจึงต้องการใช้สองนามสกุลเพื่อให้เกียรติต่อทั้งบิดาและมารดา"
ชีวิตส่วนตัว เธอสมรสตั้งแต่อายุ 21 ปี กับสัตยาทีป มิชรา นักกฎหมายและนักแสดงชื่อดัง โดยสมรสตั้งแต่ปี พ.ศ. 2547
แฟนตาจิโอ

แฟนตาจิโอ  เป็นบริษัทบันเทิงของเกาหลีใต้ บริษัทก่อตั้งขึ้นในเดือนกันยายน พ.ศ. 2551 ในชื่อ NOA Entertainment (ย่อมาจาก "Network of Asia") ก่อนที่จะเปลี่ยนชื่อเป็น Fantagio ในเดือนมิถุนายน พ.ศ. 2554 ในปี พ.ศ. 2555 บริษัทมีรายได้จากการดำเนินงาน 14.1 พันล้านวอน โดยมีรายได้สุทธิ 1.8 พันล้าน (ประมาณ 1.6 ล้านเหรียญสหรัฐ)
วัดศรีสินมา

วัดศรีสินมา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนส้ม อำเภอบ้านแพ้ว จังหวัดสมุทรสาคร
วัดศรีสินมาตั้งเมื่อวันที่ 24 มกราคม พ.ศ. 2541 โดยมี นายเท่ง นางอับและนายไพบูลย์ สินมา เป็นผู้บริจาคที่ดิน ผู้ดำเนินก่อสร้างวัดคือ นายสุข แสงอินทร์ นายสอน สนามชัย นายกร ทองกำพร้า นายฟ้อน ทองกำพร้า นายอ่อน ทองกำพร้า และนายสำรอง เบานิด ได้ชักชวนราษฎรบ้านสวนส้มร่วมกันบริจาคทรัพย์สร้างเสนาสนะ เพื่อใช้เป็นที่พักสงฆ์และบำเพ็ญกุศล และผู้ดำเนินการขออนุญาตสร้างวัดคือ นายอุทัย บุญมีรอด นายบุญส่ง พงษ์สวัสดิ์ เป็นไวยาวัจกรและนายจำลอง แทนเจ็ดริ้ว เป็นกรรมการวัด เจ้าอาวาสรูปปัจจุบัน คือ พระครูสังฆรักษ์สิทธิพร ชตงกโร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2541
อาคารและเสนาสนะ ได้แก่ อุโบสถซึ่งภายในประดิษฐานพระประธาน ขนาดหน้าตัก 116 นิ้ว ความสูงตั้งแต่ฐานถึงยอดเกศเปลวเพลิงมีขนาดความสูง 179 นิ้ว กุฏิสงฆ์ จำนวน 4 หลัง เป็นอาคารครึ่งตึกครึ่งไม้ 3 หลัง และตึก 1 หลัง วิหาร กว้าง 3.20 เมตร ยาว 7.20 เมตร เป็นอาคารคอนกรีตเสริมเหล็ก ทรงไทย สร้างเมื่อ พ.ศ. 2542 ซึ่งภายในประดิษฐานพระประธานนามว่า "หลวงพ่อพรหมมุนี" เนื้อหินทรายแดง สันนิษฐานว่าเป็นพระพุทธรูปสมัยอู่ทอง ศาลาอเนกประสงค์ กว้าง 9.20 เมตร ยาว 21.50 เมตร สร้างเมื่อ พ.ศ. 2535 เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง กุฏิอุบาสิกา 1 หลัง หอกลองไม้ 1 หลัง หอระฆังทรงไทย 1 หลัง และศาลาพักร้อน 1 หลัง
วัดน้อยเจริญสุข

วัดน้อยเจริญสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพระยา อำเภอนครชัยศรี จังหวัดนครปฐม
จากหลักฐานการสร้างวัดได้จารึกแผ่นเงินแผ่นทองและจารึกไว้ในเจดีย์องค์เก่า เป็นหลักฐานได้ว่าสร้างวัดเมื่อ พ.ศ. 2342 วัดแห่งนี้มีตำนานคู่กับวัดหลวงประชาบูรณะ ว่า ภรรยาหลวงกับภรรยาน้อยที่มีจิตศรัทธาจะสร้างวัดแข่งกัน ภรรยาหลวงจึงสร้างวัดหลวง ส่วนภรรยาน้อยก็สร้างวัดน้อยเจริญสุข และในภายหลังได้มีการเพิ่มเติมชื่อท้ายเข้าไปเพื่อให้เป็นศิริมงคลมากยิ่งขึ้นดังเช่นในปัจจุบัน วัดได้รับพระราชทานวิสุงคามสีมาเมื่อ พ.ศ. 2513
อุโบสถเก่าขนาด 5 ห้อง มีระเบียงและพาไลด้านหน้า มีช่องประตูเข้าเฉพาะทางด้านหน้า 2 ช่อง หลังคาซ้อน 2 ชั้น มุงกระเบื้องเคลือบสี ส่วนหน้าบันปั้นปูนปั้นเป็นลายพันธุ์พฤกษา ด้านข้างมีเสมาหินทรายสีแดงอยู่ภายในซุ้มซีเมนต์ด้านละ 2 ซุ้ม อุโบสถหลังนี้ได้รับการบูรณะแล้วและมีการสร้างอุโบสถใหม่อยู่ด้านหน้าของอุโบสถเก่าหลังนี้
พาหนะทางน้ำ

พาหนะทางน้ำ  เป็นยานพาหนะที่ใช้ในน้ำ รวมทั้ง เรือ, เรือกำปั่น, เรือโฮเวอร์คราฟต์ และเรือดำน้ำ พาหนะทางน้ำมักมีความสามารถในการขับเคลื่อน (ไม่ว่าจะโดยการใช้ใบเรือ ใช้ไม้พาย หรือติดเครื่องยนต์) และด้วยเหตุนี้จึงแตกต่างจากอุปกรณ์ธรรมดาที่ลอยได้เพียงอย่างเดียว เช่น แพไม้ไผ่
ประเภท.
พาหนะทางน้ำส่วนใหญ่มักจะอธิบายว่าเป็นเรือกำปั่นหรือเรือ อย่างไรก็ตาม มีงานฝีมือมากมายที่หลายคนคิดว่าไม่ใช่เรือหรือเรือเช่น กระดานโต้คลื่น (เมื่อใช้เป็นกระดานพาย), หุ่นยนต์ใต้น้ำ, เครื่องบินทะเล และตอร์ปิโด
แม้ว่าโดยทั่วไปแล้วเรือกำปั่นจะมีขนาดใหญ่กว่าเรือ แต่ความแตกต่างระหว่าง 2 ประเภทนี้ไม่ใช่ขนาดใดขนาดหนึ่ง
คำว่า "พาหนะทางน้ำ" (ไม่เหมือนคำอย่างเครื่องบิน หรือยานอวกาศ) มักไม่ค่อยใช้เพื่ออธิบายวัตถุใด ๆ แต่เป็นคำที่ใช้ในการรวมหมวดหมู่ที่มีตั้งแต่เจ็ตสกีไปจนถึงเรือบรรทุกเครื่องบิน เรือดังกล่าวอาจใช้ในน้ำเค็มและน้ำจืด เพื่อความสุขการพักผ่อนหย่อนใจการออกกำลังกาย การค้า การขนส่ง หรือภารกิจทางการทหาร
การใช้งาน.
โดยปกติแล้ว จุดประสงค์ของเบื้องหลังการออกแบบและทักษะของเรือเดินทะเลมีไว้เพื่อการศึกษา หรือกิจกรรมยามว่าง, การตกปลาและสกัดทรัพยากร, การขนส่งสินค้าหรือผู้โดยสารและสำหรับการรบหรือการกู้เรือ โดยทั่วไป จุดประสงค์ของพาหนะทางน้ำจะระบุถึงประโยชน์ใช้สอยด้วยภาคย่อยของอุตสาหกรรมการเดินเรือ
วัดบางพรหม

วัดบางพรหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองและปากคลองบางพรหม ในตำบลบางช้าง อำเภออัมพวา จังหวัดสมุทรสงคราม และอยู่ฝั่งตรงข้ามกับวัดบางกุ้ง
ประวัติ.
วัดบางพรหมประกาศตั้งเป็นวัดเมื่อ พ.ศ. 2325 และได้รับพระราชทานวิสุงคามสีมา เมื่อ พ.ศ. 2350 เล่าสืบต่อกันมาว่า มีเจ้าเชื้อพระวงศ์องค์หนึ่งได้ซื้อที่ดินของเอกชนประมาณ 6 ไร่ สร้างวัดขึ้นแล้วตั้งชื่อวัดว่า "วัดบางพรหม" ในสมัยหลวงพ่อกลัดเป็นเจ้าอาวาส และเจ้าอาวาสองค์ต่อมาที่นำความเจริญมาสู่วัดคือ หลวงพ่อแดงและหลวงพ่อรุ่ง ประชาชนได้ร่วมกันบูรณปฏิสังขรณ์วัด ได้ก่อสร้างถาวรวัตถุแก่วัด
อาคารเสนาสนะ.
อุโบสถอาคารก่ออิฐถือปูนทรงสี่เหลี่ยมผืนผ้า หลังคาเครื่องไม้มุงกระเบื้องลดชั้น 2 ชั้นซ้อนกันชั้นละ 3 ตับ ใบเสมาปูนปั้นรูปหัวเม็ดทรงมัณฑ์ เอวเสมาเหนือฐานบัวคอดกิ่ว ตรงมุมสลักเป็นเศียรนาคใบเสมามีลวดลายคล้ายสังวาลย์ประดับ ภายในอุโบสถประดิษฐานพระประธาน แกะสลักด้วยศิลาแดง ปางมารวิชัย สร้างมาพร้อมกับการสร้างวัด เป็นพระพุทธรูปสมัยอู่ทอง หน้าอุโบสถมีพระพุทธรูปเก่าแก่ทรงเครื่อง
เจดีย์ก่ออิฐถือปูนทรงระฆังตั้งอยู่บนฐานไพทีรูปสี่เหลี่ยมฐานเจดีย์เป็นฐานหน้ากระดานกลมมีบัวซ้อนกัน 5 ชั้น พระพุทธรูปตั้งอยู่โดยรอบฐานเจดีย์ ลักษณะเป็นชิ้นส่วนพระพุทธรูปหินทรายแดงองค์พระพุทธรูปมีแกนด้านในเป็นไม้ เจดีย์บรรจุพระพุทธรูป ทอง นาก เงิน 1 องค์ สร้างมาพร้อมกับวัด และทางวัดได้ปฏิสังขรณ์ใหม่ เป็นเจดีย์องค์ใหญ่สีทอง และมีวิหารหลังวัด มีพระพุทธรูปศักดิ์สิทธิ์ 2 องค์ เนื้อศิลาแดง ปางมารวิชัย งดงามมาก
สลัดไข่

สลัดไข่  เป็นอาหารที่ทำจากไข่ต้มสับหรือไข่คน มัสตาร์ด และมายองเนส ซึ่งมักจะรวมถึงส่วนผสมอื่น ๆ เช่น ขึ้นฉ่าย
ปรุงด้วยเครื่องปรุงในรูปสมุนไพร เครื่องเทศ และส่วนผสมอื่น ๆ และใส่มายองเนส คล้ายกับสลัดไก่ สลัดแฮม และสลัดทูน่า สลัดไข่ทั่วไปทำจากไข่ต้มสุกสับ มายองเนส มัสตาร์ด ขึ้นฉ่าย หัวหอม เกลือ พริกไทยดำ และปาปริก้า ใช้เป็นไส้สำหรับแซนวิชไข่ นอกจากนี้ยังมักใช้เป็นท็อปปิ้งสำหรับสลัดผักได้อีกด้วย
ประวัติศาสตร์.
หนึ่งในสูตรแซนวิชสลัดไข่ที่ตีพิมพ์และเป็นที่รู้จักมากที่สุด ได้รับการตีพิมพ์ในหนังสือ "The Boston Cooking-School Cook Book" ฉบับปี ค.ศ. 1896
รูปแบบอื่น ๆ.
สลัดไข่สามารถทำได้อย่างสร้างสรรค์โดยเพิ่มอาหารเย็นอื่น ๆ จำนวนเท่าใดก็ได้ เบคอน พริกหยวก เคเปอร์ ชีส แตงกวา หัวหอม ผักกาดดอง ผักดอง และซอสมะเขือเทศ เป็นส่วนผสมเพิ่มเติมที่สามารถหาเจอทั่วไป
ไส้แซนวิชที่คล้ายกันคือมายองเนสไข่ ซึ่งคือไข่ต้มสุกสับผสมกับมายองเนสเท่านั้น 
มีอาหารที่คล้ายกันที่นิยมในรัสเซียและอดีตสหภาพโซเวียตซึ่งก็คือสลัดโอลิเวียร์ (Olivier Salad)
วัดพลับสุทธาวาส

วัดพลับสุทธาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี
วัดพลับสุทธาวาสเป็นวัดเก่าไม่ทราบว่าสร้างเมื่อใด จนในสมัยที่ชาวมอญอพยพมาตั้งถิ่นฐานในตำบลนี้ และได้ตั้งวัดริเริ่มก่อสร้างโดยหลวงนราภัย พิทักษ์ อดีตนายอำเภอสมัยนั้น กับนายคง ไม่ทราบนามสกุล เป็นผู้ริเริ่มและบริจาคเงินก่อสร้างขึ้น บริเวณที่สร้างวัดมีเนื้อที่ 11 ไร่ 3 งาน 78 ตารางวา นายเวน นางยอน แก้วเกลี้ยง เป็นผู้บริจาคที่ดินให้ กรมการศาสนาระบุตั้งวัดเมื่อ พ.ศ. 2363 ได้รับพระราชทานวิสุงคามสีมาเมื่อวันที่ 19 ธันวาคม พ.ศ. 2467 ชาวบ้านนิยมเรียกสั้น ๆ ว่า วัดพลับ
อาคารเสนาสนะ ได้แก่ อุโบสถใช้อิฐมอญก่อสร้างวัด เจดีย์ย่อมุมไม้สิบสอง เป็นเจดีย์มอญอายุกว่า 100 ปี มีฐานเป็นสิงห์ องค์สถูปชั้นยอดเจดีย์เป็นดอกบัว 9 ชั้น หอสวดมนต์แบบมอญ ศาลาการเปรียญ เสาไม้เต็งสลักภาษามอญ เสาหงส์หน้าโบสถ์ และหอระฆัง ปูชนียวัตถุของวัดมี "หลวงพ่อเงิน" พระพุทธรูปศักดิ์สิทธิ์สมัยอยุธยา ในสมัยก่อนหลวงพ่อเงินถูกเอาปูนหุ้มไว้ ผู้สร้างเป็นชาวมอญ ฉากที่หุ้มหลวงพ่อเงิน ทำด้วยไม้สัก สลักเป็นลายกระหนกไทย และมีกระจกแก้วหุ้ม เครื่องกรองน้ำโบราณ และธรรมาสน์ยอดนางชี
เรือพาณิชย์

เรือพาณิชย์  เป็นพาหนะทางน้ำที่บรรทุกสินค้าหรือบรรทุกผู้โดยสาร เพื่อรับจ้าง สิ่งนี้ตรงกันข้ามกับเรือสำราญ ซึ่งใช้เพื่อการพักผ่อนหย่อนใจส่วนบุคคล และเรือเดินสมุทร ซึ่งใช้เพื่อวัตถุประสงค์ทางการทหาร
เรือพาณิชย์มีขนาดและรูปร่างมากมาย ตั้งแต่เรือดำน้ำเป่าลมขนาด 20 ฟุตในฮาวาย ไปจนถึงเรือคาสิโน สำหรับผู้โดยสาร 5,000 คน แล่นไปตามแม่น้ำมิสซิสซิปปี ไปจนถึงเรือลากจูง ที่แล่นไปตามท่าเรือนิวยอร์ก ไปจนถึงเรือบรรทุกน้ำมัน 1,000 ฟุต และเรือบรรทุกตู้สินค้าที่ท่าเรือหลัก ไปจนถึงเรือดำน้ำ บรรทุกผู้โดยสารแล่นไปตามทะเลแคริบเบียน
ประเทศส่วนใหญ่ในโลกมีการขนส่งทางเรือ อย่างไรก็ตาม เนื่องจากค่าใช้จ่ายในการดำเนินงานที่สูงในปัจจุบัน กองเรือเหล่านี้จึงมีหลายกรณีที่แล่นเรือภายใต้ธงของประเทศที่เชี่ยวชาญในการจัดหากำลังคนและบริการในเงื่อนไขที่ดี ธงดังกล่าวเรียกว่า "ธงเพื่อความสะดวก" ปัจจุบันไลบีเรียและปานามาเป็นที่ชื่นชอบเป็นพิเศษ อย่างไรก็ตาม การเป็นเจ้าของเรือสามารถทำได้โดยประเทศใดก็ได้
เรือพาณิชย์ของกรีกมีขนาดใหญ่ที่สุดในโลก ปัจจุบันกองเรือกรีกคิดเป็นร้อยละ 16 ของระวางบรรทุกทั่วโลก ทำให้ปัจจุบันเป็นกองเรือพาณิชย์ระหว่างประเทศที่ใหญ่ที่สุดในโลก แม้ว่าจะไม่ใช่กองเรือที่ใหญ่ที่สุดในประวัติศาสตร์
ในช่วงสงคราม เรือพาณิชย์อาจจะใช้เป็นตัวช่วยให้กับกองทัพเรือของประเทศของตน และมีการเรียกร้องให้ส่งทหาร บุคลากร และวัสดุ
คำจำกัดความ.
คำว่า "เรือพาณิชย์" ถูกกำหนดโดยหน่วยยามฝั่งสหรัฐว่าเป็นเรือใด ๆ (เช่น เรือ หรือ เรือกำปั่น) ที่ทำงานการค้าเชิงพาณิชย์หรือที่บรรทุกผู้โดยสารเพื่อการเช่าซื้อ
การรมควัน

การรมควัน เป็นกระบวนการปรุงแต่ง ปรุงอาหาร หรือการถนอมอาหาร โดยการสัมผัสกับควันจากการเผาไหม้หรือวัสดุกรุ่น ส่วนใหญ่มักใช้ไม้ เนื้อ ปลา และชาลัปซังซูจงในการรมควัน 
ในยุโรป ไม้อัลเดอร์เป็นไม้สำหรับรมควันแบบดั้งเดิม แต่ในปัจจุบันมักใช้ไม้โอ๊กมากกว่า และไม้บีชในบางครั้ง ในอเมริกาเหนือ ฮิกคอรี เมสไคว โอ๊ก พีแคน อัลเดอร์ เมเปิ้ล และไม้ของต้นผลไม้ เช่น แอปเปิ้ล เชอร์รี่ และพลัม มักใช้ในการรมควัน นอกจากนี้ยังสามารถใช้ชีวมวลอื่น ๆ นอกเหนือจากไม้ได้ บางครั้งอาจมีการเติมเครื่องปรุงต่าง ๆ ด้วย การรมควันชาแบบจีนใช้ส่วนผสมของข้าวดิบ น้ำตาล และชาอุ่น มาให้ความร้อนที่ฐานของกระทะ 
ผู้ผลิตแฮมและเบคอนในอเมริกาเหนือบางรายรมควันจากการเผาซังข้าวโพด พีตถูกเผาจนแห้งและรมควันข้าวบาร์เลย์มอลต์ใช้ทำสก็อตวิสกี้และเบียร์บางชนิด ในนิวซีแลนด์มักใช้ขี้เลื่อยจากต้นมานูก้า (ต้นชา) มารมควันร้อนปลา ในไอซ์แลนด์ใช้มูลแกะแห้งมารมควันเย็นปลา เนื้อแกะ และปลาวาฬ
ในอดีต ฟาร์มในโลกตะวันตกมีอาคารเล็ก ๆ ที่เรียกว่า "โรงรมควัน" ซึ่งสามารถรมควันและเก็บเนื้อสัตว์ได้ โดยทั่วไปแล้วอาคารนี้มักแยกออกจากอาคารอื่น ๆ ทั้งเนื่องจากอันตรายจากไฟไหม้ และเนื่องจากควันไฟ การรมควันอาหารอาจทำให้เกิดโพลีไซคลิกอะโรมาติกไฮโดรคาร์บอน ซึ่งอาจนำไปสู่ความเสี่ยงที่เพิ่มขึ้นของมะเร็งบางชนิด อย่างไรก็ตามการเชื่อมโยงนี้ยังคงเป็นที่ถกเถียงกันอยู่
การรมควันสามารถทำได้ 4 วิธี ได้แก่ การรมควันเย็น การรมควันอุ่น การรมควันร้อน และการรม "ควันเหลว" อย่างไรก็ตามวิธีการปล่อยควันส่งผลกระทบต่อพื้นผิวของอาหารเท่านั้น และไม่สามารถเก็บรักษาอาหารได้ ดังนั้นการรมควันจึงจับคู่กับการกีดขวางจุลินทรีย์อื่น ๆ เช่น การแช่เย็น และการบรรจุหีบห่อ เพื่อยืดอายุการเก็บรักษาอาหาร
ประเภท.
การรมควันเย็น.
การรมควันเย็นเย็นแตกต่างจากการรมควันร้อนตรงที่อาหารยังคงดิบตลอดกระบวนการรมควันแทนที่จะปรุงสุก โดยทั่วไปอุณหภูมิของโรงรมควันสำหรับการรมควันแบบเย็นจะมีอุณหภูมิอยู่ระหว่าง 20 ถึง 30°C (68 ถึง 86°F) ในช่วงอุณหภูมินี้อาหารจะมีกลิ่นรมควันแต่ยังคงชื้นอยู่ การรมควันเย็นไม่ได้ปรุงอาหารดังนั้นเนื้อสัตว์ควรได้รับถนอมอาหารอย่างเต็มที่ก่อนที่ทำการรมควันเย็น 
การรมควันอุ่น.
การรมควันอุ่นคือการให้อาหารสำผัสกับอุณหภูมิ 25–40°C (77–104°F)
การรมควันร้อน.
การรมควันร้อนคือการให้อาหารได้รับควันและความร้อนในสภาพแวดล้อมที่มีการควบคุม เช่น เตาอบสำหรับการรมควัน หรือโรงรมควัน การรมควันร้อนต้องใช้เครื่องรมควันซึ่งอาจสร้างความร้อนจากฐานที่เป็นถ่าน ส่วนประกอบที่ให้ความร้อนภายในเครื่องรมควัน หรือจากเตาอบ อาหารจากการรมควันร้อนจะทำให้สุกและปรุงรสด้วยควันไม้ไปพร้อมกัน
ควันเหลว.
ควันเหลว ผลิตภัณฑ์ที่ได้จากสารประกอบควันในน้ำ ถูกนำไปใช้กับอาหารโดยการฉีดพ่นหรือจุ่ม
ตำบลบ้านเป้า (อำเภอแม่แตง)

บ้านเป้า เป็นตำบลในอำเภอแม่แตง จังหวัดเชียงใหม่ เป็นที่ตั้งของอุทยานแห่งชาติศรีลานนา เป็นพื้นที่ภูเขาสูง โดยเฉพาะบริเวณพื้นที่ตอนกลาง ซึ่งทำให้เกิดลำห้วยหลายสายก่อนไหลลงสู่เขื่อนแม่งัดสมบูรณ์ชล
ที่ตั้งและอาณาเขต.
ตำบลบ้านเป้ามีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บ้านเป้า ตามคำบอกเล่าในสมัยพุทธกาล พระพุทธเจ้าเสด็จผ่านมาถึงบริเวณบ้านแห่งนี้ไม่พบผู้คนเลยจึงทรงพยากรณ์ต่อไปภายภาคหน้าบริเวณนี้จะได้ชื่อว่า "บ้านเป่า" (ร้าง, ไม่มีผู้คน) และเสด็จไปยังอีกหมู่บ้านหนึ่ง อยู่ทางทิศเหนือ คือ บ้านแม่หลิม ปัจจุบันคือบ้านแม่เลิม หมู่ที่ 2 ต่อมาบริเวณบ้านเป้าจะมีไม้เป้าขึ้นบริเวณฝั่งตะวันออกของน้ำแม่ปิง ต่อมาบริเวณ 4 ตำบล คือตำบลบ้านเป้า ตำบลช่อแล ตำบลแม่หอพระ และตำบลอินทขิล รวมกันเรียกว่า เมืองแกน คนจึงมักเรียกติดปากกันว่า บ้านเป้าเมืองแกน หรือ บ้านเป้าแม่เลิม 
ปี พ.ศ. 2418 ตรงกับสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์ พระองค์ทรงรับสั่งให้เจ้าอินทวิชยานนท์ (เจ้าชีวิต) เจ้าผู้ปกครองนครเชียงใหม่องค์ที่ 7 จัดตั้งแขวงเมืองแกนขึ้นเป็นครั้งแรกในท้องที่บ้านเป้า เพราะติดกับลำน้ำปิง สะดวกต่อการคมนาคมทางเรือ ในสมัยนั้นจึงเรียกว่า บ้านท่าศาลา โดยมีท้าวแสนไชยเป็นหัวหน้าแขวง นับว่าบ้านเป้าเป็นที่ตั้งของอำเภอแม่แตงที่แรก
การแบ่งเขตการปกครอง.
การปกครองส่วนภูมิภาค.
พื้นที่ตำบลบ้านเป้าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 4,179 คน แบ่งเป็นชาย 2,030 คน หญิง 2,149 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 11 ในอำเภอแม่แตง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลบ้านเป้าเดิมมีฐานะเป็นสภาตำบลบ้านเป้า ในปี พ.ศ. 2516 ต่อมาปี พ.ศ. 2538 สภาตำบลบ้านเป้ามี 7 หมู่บ้าน พื้นที่ 82.04 ตารางกิโลเมตร ประชากร 3,936 คน และ 1,344 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านเป้าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านเป้า
วัดบางกร่าง

วัดบางกร่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองบางกร่าง ในหมู่ที่ 3 บ้านบางกร่าง ตำบลบางกร่าง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 10 ไร่ 80 ตารางวา 
วัดบางกร่างสร้างขึ้นเมื่อ พ.ศ. 2400 แต่อาจสร้างก่อนหน้านั้น ไม่ทราบนามและประวัติผู้สร้าง ชื่อของวัดคงเรียกตามชื่อคลองที่ตั้งอยู่ใกล้ชิด วัดได้รับการบูรณะเมื่อ พ.ศ. 2493 โดยสร้างอุโบสถขึ้นใหม่แทนหลังเดิมและปรับปรุงก่อสร้างเสนาสนะอื่นอีก วัดได้รับพระราชทานวิสุงคามสีมาเมื่อ พ.ศ. 2400
อาคารเสนาสนะได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2493 เป็นอาคารก่ออิฐถือปูน กุฏิสงฆ์ เป็นอาคารไม้และอาคารคอนกรีตเสริมเหล็กจำนวน 10 หลัง เป็นอาคารทรงไทยโบราณ 9 หลัง บังกะโล 1 หลัง ครึ่งตึก 2 ชั้น 2 หลัง หอสวดมนต์ สร้างเมื่อ พ.ศ. 2460 และศาลาการเปรียญ สร้างเมื่อ พ.ศ. 2505
วัดใหม่ผดุงเขต

วัดใหม่ผดุงเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี ปัจจุบันมีพระครูนิมิตกิจโสภณ (เดชา อาภาธโร) หรือหลวงพ่อเก๊าเป็นเจ้าอาวาส 
วัดใหม่ผดุงเขตสร้างขึ้นเมื่อ พ.ศ. 2470 โดยขุนผดุงเขต (เข้ม มีสกุล) กำนันตำบลศาลากลางในสมัยนั้น ร่วมกับผู้มีจิตศรัทธาบริจาคที่ดินเพื่อสร้างวัด เริ่มจากเป็นสำนักสงฆ์เล็ก ๆ ที่มีพระสงวน ถาโม จากวัดตะเคียนเป็นผู้ดูแล ต่อมาจึงได้รับการประกาศจัดตั้งเป็นวัดเมื่อ พ.ศ. 2480 วัดได้รับพระราชทานวิสุงคามสีมาและผูกพัทธสีมาเมื่อ พ.ศ. 2484 ในช่วงแรกชาวบ้านมักเรียกว่า วัดใหม่ตาเข้ม หรือ วัดขุนผดุง ตามชื่อผู้นำการสร้างวัด 
อาคารเสนาสนะได้แก่ อุโบสถ สร้างเมื่อ พ.ศ. 2484 ศาลาการเปรียญ สร้างเมื่อ พ.ศ. 2484 หอสวดมนต์ กุฎิสงฆ์ วิหาร ศาลาอเนกประสงค์ และศาลาบำเพ็ญกุศล
วัดใหม่ผดุงเขตมีพระพุทธรูปศักดิ์สิทธิ์คือ "หลวงพ่อทรงโปรด" ผู้อาวุโสเล่าว่าเป็นพระพุทธรูปที่ลอยน้ำมาติดโคนต้นไทรริมน้ำบริเวณหลังพระอุโบสถ ชาวบ้านและศิษย์วัดพยายามนำขึ้นมาจากน้ำแต่ไม่สำเร็จทั้ง ๆ ที่พระพุทธรูปองค์นี้มีขนาดไม่ใหญ่ พระสงวนจึงมาอัญเชิญด้วยตัวเองและทำพิธีจึงสามารถนำพระพุทธรูปขึ้นมาได้และนำมาประดิษฐานอยู่ที่วัด วัดมีการจัดงานนมัสการปิดทองเป็นประจำในกลางเดือนสามของทุกปี
แพโค

คัง ดง-โฮ (เกาหลี: ; ฮันจา: ; เกิด 21 กรกฎาคม พ.ศ. 2538) ซึ่งใช้ชื่อในวงการบันเทิงว่า แพโค (เกาหลี: ; ฮันจา: ) เป็นนักร้องและนักแต่งเพลงชาวเกาหลีใต้ เขาเปิดตัวใน พ.ศ. 2555 ในฐานะนักร้องหลักของนิวอิสต์ บอยแบนด์เกาหลีใต้ เขายังมีชื่อเสียงจากการแข่งขันในรายการ"พรอดิวซ์ 101 ฤดูกาล 2" ใน พ.ศ. 2560
เร็น (นักร้อง)

ชเว มิน-กี (เกิด 3 พฤศจิกายน พ.ศ. 2538) หรือที่รู้จักกันในชื่อ เร็น เป็นนักร้อง, นักแสดง และบุคคลทางโทรทัศน์ชาวเกาหลีใต้ที่เกี่ยวข้องกับเพลดิสเอนเตอร์เทนเมนต์ เขาเดบิวต์ในปี พ.ศ. 2555 ในฐานะนักร้องรองของบอยแบนด์เกาหลีใต้วงนิวอิสต์
จิน หลงกั๋ว

<table class="infobox" style="width: 22em"></table>
จิน หลงกั๋ว (เกิด 2 มีนาคม พ.ศ. 2539) เป็นนักร้องชาวจีนที่อยู่ในเกาหลีใต้ เขาเป็นที่รู้จักกันดีในฐานะสมาชิกของบอยแบนด์โปรเจ็กต์เกาหลีใต้วง เจบีเจ, และได้อันดับที่ 21 ในรายการเรียลลิตี้"พรอดิวซ์ 101 ซีซั่น 2"
จู เจิ้งถิง

จู เจิ้งถิง (เกิด 18 มีนาคม พ.ศ. 2539) เป็นนักร้องและนักแสดงชาวจีน เขาเข้าร่วมในรายการแสดงความสามารถของเกาหลี "พรอดิวซ์ 101 ซีซั่นที่ 2" ในปี ค.ศ. 2017 และเดบิวต์ในฐานะสมาชิกของบอยแบนด์วง Nine Percent ในวันที่ 6 เมษายน พ.ศ. 2561 ผ่านรายการ Idol Producer ของจีน ปัจจุบันเขาเป็นหัวหน้าวงและนักเต้นหลักของวง NEXT สังกัดค่ายเยฺว่หฺวา
โชโล มาริดูเอญญา

โชโล มาริดูเอญญา (เกิด 9 มิถุนายน พ.ศ. 2544) เป็นนักแสดงชาวอเมริกัน เชื้อสายเม็กซิโก, คิวบา และเอกวาดอร์ เขามีชื่อเสียงจากการรับบทเป็นมิเกล ดิอัซ ในภาพยนตร์ชุดทางเน็ตฟลิกซ์เรื่อง "คอบร้า ไค" และรับบทเป็นวิกเตอร์ เกรอัม ในภาพยนตร์ชุดทางโทรทัศน์เรื่อง "แพเรินต์ฮุด"
คาร์ล ลัมบลี

คาร์ล วินสตัน ลัมบลี (เกิด 14 สิงหาคม พ.ศ. 2494) เป็นนักแสดงชาวอเมริกัน เขามีชื่อเสียงจากการรับบท ดิก แฮลโลแรน ในเรื่อง "ดอกเตอร์สลีพ", นักสืบ NYPD Marcus Petrie ในละครตำรวจช่องซีบีเอสเรื่อง "แคกนีแอนด์เลซี", เจ้าหน้าที่สำนักข่าวกรองกลาง มาร์คัส ดิกซันในซีรีส์ดราม่าจารกรรมช่องเอบีซีเรื่อง "เอเลียส" และพากย์เสียงของ J'onn J'onnz/Martian Manhunter สำหรับซีรีส์แอนิเมชันเรื่อง "จัสติสลีก" และ "จัสติสลีกอันลิมิเต็ด" รวมถึงภาพยนตร์แอนิเมชันหนังแผ่นเรื่อง ' และวิดีโอเกม ' ลัมบลีแสดงเป็น M'yrnn พ่อของ J'onn J'onnz ในเรื่อง "ซูเปอร์เกิร์ล" ตั้งแต่ปี ค.ศ. 2017-2019
เดสมอนด์ เชม

เดสมอนด์ เชม  เป็นนักแสดงชาวออสเตรเลียที่มีชื่อเสียงจากการรรับบท ไวแอตต์ โคล ในเรื่อง "รีฟเบรก" และผู้พันริกาในเรื่อง "เดอะแชนนาราครอนิเคิลส์"
อาชีพ.
ในช่วงแรกเชมประกอบอาชีพทนายความหลังจากจบการศึกษาจากมหาวิทยาลัยเมลเบิร์น เมื่อรู้สึกไม่พอใจกับวิชาชีพหลังจากผ่านไปสามเดือน เขาจึงตัดสินใจหันเหสู่สาขาการเต้นเบรกแดนซ์และการแสดง
เคล เบ็นนิต

เคล เบ็นนิต  เป็นนักแสดงโทรทัศน์, ภาพยนตร์ และละครเวทีของแคนาดา
ชีวิตในวัยเด็ก.
เบ็นนิตเกิดที่เมืองโทรอนโต รัฐออนแทรีโอ ประเทศแคนาดา
อาชีพ.
เบ็นนิตเป็นที่รู้จักจากการแสดงบทวายร้าย แฮร์ริส ไพรม์ ในเรื่อง "ฮีโรส์รีบอร์น" ของเอ็นบีซี เขาเป็นผู้ได้รับรางวัลเจมินี่สองครั้ง โดยได้รับรางวัลในสาขานักแสดงสมทบชายยอดเยี่ยมในภาพยนตร์ชุดทางโทรทัศน์แนวชีวิตเรื่อง "เดอะไลน์" และนักแสดงสมทบชายยอดเยี่ยมในภาพยนตร์ชุดสั้นทางโทรทัศน์เรื่อง "กันส์" เขารับบทเป็น Lemar Hoskins / Battlestar ในภาพยนตร์ชุดสั้นทางโทรทัศน์เรื่อง "เดอะฟอลคอนและเดอะวินเทอร์โซลเจอร์" ของดิสนีย์+
เอมี อะคีโน

เอมี อะคีโน แม็กคอย (เกิด 20 มีนาคม พ.ศ. 2500) เป็นนักแสดงโทรทัศน์, ภาพยนตร์ และละครเวทีชาวอเมริกัน สำเร็จการศึกษาจากมหาวิทยาลัยฮาร์วาร์ดและมหาวิทยาลัยเยล ได้แสดงในซีรีส์โทรทัศน์เช่น "บรุกลินบริดจ์", "อีอาร์" และ "บีอิงฮิวแมน" และได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ จากบทบาทของเธอในเรื่อง "พิกเก็ตเฟ็นซิส" เธอเป็นเลขานุการร่วม/เหรัญญิกของสมาคมนักแสดงภาพยนตร์และโทรทัศน์จนถึงเดือนสิงหาคม พ.ศ. 2558 และปัจจุบันเป็นนักแสดงในภาพยนตร์ชุดทางโทรทัศน์เรื่อง "บอช" ของ แอมะซอนสตูดิโอส์ รับบท ร.ต. เกรซ บิลเล็ตส์